open-index/open-wikipedia-markdown huggingface dataset:
Johan C. Løken

**Johan Christen Løken** (1944–2017) var en norsk politiker (H), gårdbruker og forstmann. Han var stortingsrepresentant for Hedmark fra 1981 til 1993 og landbruksminister i Willoch-regjeringen fra 1981 til 1983.

## Liv og virke
### Utdannelse og yrke
Han vokste opp på gården Søndre Hvarstad i Heradsbygd i Elverum. Faren, Asbjørn Løken, var styreformann i bank og meieri, kommunepolitiker og fylkesformann i Hedmark Høyre.

Han gikk Jønsberg landbruksskole og studerte så skogfag og økonomi ved Norges landbrukshøgskole på Ås.

Han overtok i 1964 som gårdbruker på Hvarstad. Han drev konsulentvirksomhet i tillegg til egen virksomhet innen jord- og skogbruk.

### Politiske og offentlige verv
Løken var formann i Unge Høyre i Elverum og Hedmark, senere medlem av Unge Høyres sentralstyre fra 1967 til 1971. Mens han studerte, var han også formann i Ås konservative studentforum.

Han var medlem av Elverum kommunestyre fra 1972 til 1979, medlem av Hedmark fylkesting og fylkesutvalg fra 1980 til 1981 og fylkesformann i Hedmark Høyre fra 1976 til 1982.

I 1981 ble Løken valgt inn på Stortinget, men ble straks etter valget utnevnt til landbruksminister i Kåre Willochs regjering. Løken var 37 år gammel og regjeringens nest yngste statsråd. Det var inntektsvekst i landbruket i denne perioden, og under jordbruksforhandlingene i 1982 ble regjeringen og bondeorganisasjonene enige om at målet om inntektsutjevning (se opptrappingsvedtaket) var nådd. Løken mente i ettertid at bare de som drev mest moderne og rasjonelt, var i posisjon til å nå målet. Løken innledet en mer liberal praktisering av jord- og konsesjonslovgivningen, og Løken og hans statssekretær Helge Barstad behandlet flere av disse sakene selv. Det var også under Løken som landbruksminister at skogavgiften på tømmersalg ble omgjort til skogfond med skattefordel.

Ved regjeringsutvidelsen i 1983 overtok Senterpartiet ledelsen av Landbruksdepartementet, og Løken gikk tilbake til Stortinget. Løken satt ti år som medlem av Stortingets finanskomité. I 1993, etter å ha tatt opp en privat meningsmåling blant medlemmer av Hedmark Høyre, stilte ikke Løken til gjenvalg til Stortinget. Han stilte seg derimot åpen for å stille til Europaparlamentet, om Norge ble medlem av EF/EU.

Løken påtok seg mange styreverv i landbrukets organisasjoner og bedrifter, blant annet som styreleder i Norsk Hestesenter, Det norske Skogselskap, Norsk Skogmuseum, Graminor og forsikringsselskapet Skogbrand. Han var også styreleder ved Forsvarets forskningsinstitutt.

Fra 2000 til 2002 ledet han et regjeringsoppnevnt utvalg som utredet jordskifteretten (NOU 2002:29).

Løken ble i 2007, noe overraskende for ham selv, valgt inn i Elverum kommunestyre.

## Referanser


## Eksterne lenker
*
Leiv Stensland

**Leiv Stensland** (1934–2020) var en norsk elektriker og politiker (Ap) fra Odda i Hardanger. Han var stortingsrepresentant fra Hordaland i to perioder fra 1985 til 1993.

Stensland var ordfører i Odda i halvannen periode 1979–1985 før han havnet på Stortinget. I det sivile liv arbeidet han som elektriker for firmaet L.L. Reisæter i Odda 1953–1978.

## Stortingskomitéer
* 1989–1993 medlem i Kontrollkomitéen
* 1989–1993 medlem i Forsvarskomitéen
* 1985–1989 medlem i Sosialkomitéen

## Referanser


## Eksterne lenker
*
Knut Hanselmann

**Knut Hanselmann** (1946–2022) var en norsk politiker (FrP). Han var stortingsrepresentant fra Hordaland 1989–1993 og mangeårig kommunepolitiker i Bergen og på Askøy.

Hanselmann var medlem av Bergen bystyre 1976–1983, formann i Hordaland FrP 1982–1990, medlem av Askøy kommunestyre 1995–2011 og ordfører i Askøy kommune 2007–2011. Han var medlem av Stortingets kontrollutvalg for etterretnings- overvåkings- og sikkerhetstjenesten (EOS-utvalget) 2006–2012.  

Hanselmann var korrekturleser i avisen *[[Dagen]]* da Anders Lange stiftet partiet ALP i 1973. Hanselmann stiftet partiets avlegger i Bergen, og organiserte mye av valgkampen før stortingsvalget i 1973. Han var også en av 30 deltakere på det første partilandsmøtet som ble holdt på et pensjonat i Ryfylke i 1974. Selv satt han som rikspolitiker noen år i FrPs storhetstid med 22 mandater (1989–1993). Han satt i Stortingets kommunal- og miljøvernkomité og foreslo allerede i 1990 å nedlegge fylkeskommunene. I 1991 var han delegat til FNs generalforsamling. Han talte for kompromisser i praktisk  politikk.

Som lokalpolitiker i Bergen bystyre var Hanselmann medlem av formannskapet og formann i havnestyret. I en skjenkedebatt kom han til å si til Arne Næss: «Er ikke KrF klar over at Jesus gjorde vin til vann?» Næss takket straks for at her hadde Hanselmann lært ham noe nytt om både teologi og meteorologi. I 1989 flyttet Hanselmann til Askøy og gikk inn i politikken der.

På fritiden var han en  dyktig modellbygger og laget en kopi av gamlekirken (1864–1966) i Strusshamn som gave til Askøy museumslag.

 Da Herdla kirke fylte 150 år, avduket biskop emeritus Ole D. Hagesæther Askøys første kirkeskip, en modell av emigrantskipet «de Zee Ploeg», utført av Hanselmann. Han laget «Statsraad Lehmkuhl» modell av, og flere rederier bestilte modeller fra ham av sine skip.

Han var president i Askøy Rotary klubb og fylkessekretær i Hordaland FrP og Norges Blindeforbund.

## Referanser


## Eksterne lenker
* 
*
Britt Harkestad

**Britt Harkestad** (født 9. mars&nbsp;1946 i Kvam, Hordaland) er en norsk politiker (KrF). Hun ble innvalgt på Stortinget fra Hordaland i 1985, og møtte i to perioder fram til 1993. Hun er utdannet lærer, og har arbeidet som barnearbeider i Indremisjonsforbundet.

## Stortingskomitéer
* 1989 &ndash; 1993 medlem i Kommunal- og miljøvernkomitéen
* 1989 &ndash; 1993 varamedlem i Den utvidede utenriks- og konstitusjonskomitéen
* 1989 &ndash; 1993 medlem i Valgkomitéen
* 1985 &ndash; 1989 medlem i Sjøfarts- og fiskerikomitéen
* 1985 &ndash; 1989 sekretær i Valgkomitéen

## Eksterne lenker
*
Nils O. Golten

**Nils Olavsen Golten** (1936-1999) var en norsk fisker og Høyre-politiker fra Sund i Vestland fylke. Han var stortingsrepresentant fra Hordaland i to perioder 1985–93. Han var vararepresentant i perioden 1981–85.

I det sivile liv var han fisker og fiskeskipper 1956-1985 og kvalitetssjef ved Sotra Fiskeindustri a/s fra 1993. Han var formann i Hordaland Fiskarlag 1983-1985. 

## Stortingskomitéer
* 1989 &ndash; 1993 medlem i Sjøfarts- og fiskerikomitéen
* 1989 &ndash; 1993 varamedlem i Den utvidede utenriks- og konstitusjonskomitéen
* 1985 &ndash; 1989 medlem i Sjøfarts- og fiskerikomitéen

## Eksterne lenker
*
Rikard Olsvik

**Rikard Olsvik** (1930–2017) var en norsk lærer og politiker (Ap) fra Rindal på Nordmøre. Han ble innvalgt på Stortinget fra Møre og Romsdal i 1981 og satt som stortingsrepresentant i tre perioder. 

Olsvik var ordfører i Rindal i 1971&ndash;1973. I det sivile liv var han rektor ved Rindal barne- og ungdomsskule 1965–1981.

## Stortingets presidentskap

* 9. oktober&nbsp;1985&ndash;30. september&nbsp;1989  Visesekretær i Stortinget

## Stortingskomitéer
* 1989&ndash;1993 medlem i Samferdselskomitéen
* 1989&ndash;1993 leder i Fullmaktskomitéen
* 1989&ndash;1993 sekretær i Forsvarskomitéen
* 1989&ndash;1993 varamedlem i Den utvidede utenriks- og konstitusjonskomitéen
* 1989&ndash;1993 varamedlem i Valgkomitéen
* 1989&ndash;1993 medlem i Fullmaktskomitéen
* 1985&ndash;1989 medlem i Den forberedende fullmaktskomitéen
* 1985&ndash;1989 sekretær i Forsvarskomitéen
* 1981&ndash;1985 medlem i Landbrukskomitéen

## Referanser


## Eksterne lenker
*
Ingvard Sverdrup

**Ingvard Christian Berner Sverdrup** (1936–1997) var en norsk bokhandler og politiker (H). Han var innvalgt på Stortinget i to perioder og var også fylkesordfører i Møre og Romsdal.

Sverdrup hadde studentereksamen fra 1956 og studentfagkurs i handel og økonomi fra 1958, og var ansatt i familiebedriften Sverdrups Bokhandel A/S 1959–1997, i årene fra 1969 til 1997 som salgssjef og disponent. Sverdrup var formann i Nordmøre Sparebanks forstanderskap 1978–1983, styremedlem i Sentral Bokahandel 1976–1977, Norsk Bokimport 1977–1978, Fiskernes Banks avdeling i Kristiansund fra 1983 og Vestbase A/S 1993–1996 samt styreformann i Midtnorske Baseservice A/S 1993–1996. Han var også viseformann i Kristiansund Handelsstands Forening 1976–1978 og lokalt tillitsvalgt i Den Norske Turistforening.

Sverdrup var formann i Kristiansund Unge Høyre 1957–1959, formann i Møre og Romsdal Unge Høyre 1959–1961, medlem av Unge Høyres sentralstyre 1961–1963, formann i Kristiansund Høyre 1962–1964 og styremedlem i Møre og Romsdal Høyre 1962–1994, herav viseformann 1967–1969 og 1981–1983. Han var også gruppeleder i Kristiansund bystyre og formannskap 1963–1971, medlem av Høyres sentralstyre 1969–1978 og medlem av Møre og Romsdal fylkesting 1963–1985, herav gruppeleder 1971–1983, fylkesvaraordfører 1980–1983 og fungerende fylkesordfører i 1981 og 1983. I årene 1985–1993 var Sverdrup innvalgt på Stortinget fra Møre og Romsdal. Han var medlem av Stortingets kommunal- og miljøvernkomité 1985–1989, medlem av Stortingets samferdselskomité 1989–1993 og Stortingets 1. visepresident 1989–1993.

Ingvard Sverdup var sønn av disponent Ingvard B. Sverdrup (f. 1903, d. 1969) og Astrid Louise (pikenavn Bakken) (f. 1907, d. 1997). Han var gift med Brita Marie (f. 1944). Han er far til tvillingene statsviter og direktør Ulf Sverdrup og statsviter Bjørn Otto Sverdrup.

## Referanser
 

## Eksterne lenker
*
Marie Lovise Widnes

**Marie Lovise Widnes** (1930–2021) var en norsk kulturarbeider, lyriker, visesanger og politiker (Ap, SV fra 1972). Hun var en uortodoks politiker og fremførte noen av innleggene på rim. Widnes arbeidet blant annet for kvinnesak, nynorsk, å forby amalgam, nei til EU, homofiles rettigheter i kirken og regnes som kristen sosialist. 

Widnes var utdannet fra grunnskole og arbeiderbevegelsens folkehøgskole i Sørmarka. Skoleplassen i Sørmarka fikk hun etter møte med Einar Gerhardsen på valgkampturne i Vanylven, der hun framførte egne viser. Hun var gift med jernarbeider Ole Johansen.

## Politiker
Hun var stortingsrepresentant for Møre og Romsdal i perioden 1989–1993, og representerte da SV. I perioden 1954&ndash;1957 hadde hun vært vararepresentant til Stortinget, men da som representant for Arbeiderpartiet. Hun var medlem av SVs landsstyre 1995–1997. Hun ble valgt inn i Hareid kommunestyre i 1971 og hun satt tre perioder i fylkestinget. Widnes hadde også verv i Norsk kulturråd. Hun brøt med Ap  i forbindelse EF-saken.

Hun kombinerte et radikalt politisk syn med en kristen tro, og holdt blant annet andakter i NRK radio mens hun satt på Stortinget.

Widnes deltok i stiftelsen av SV i 1975. Hun meldte seg ut av SV i mai 2010, i protest mot partiets støtte til krigføring i Afghanistan.

## Lyriker og sanger
Marie Lovise Widnes var i mange år en aktiv sanger. Den kjente visen «Gangdøra» skrev hun 19 år gammel, og den kom på plate i 1957. 12 viser ble spilt inn og gitt ut på plate på Philips Records. Hun ble tidlig sammenlignet med Alf Prøysen og regnet som en av pionérene innen nynorsk slagermusikk. Widnes fremførte «Gangdøra» i 1951 da Einar Gerhardsen besøkte Vanylven. Etter den opptredenen sørget Gerhardsen for at hun fikk friplass på Landsorganisasjonens folkehøgskole i Sørmarka, der hun traff sin ektemann Elling Ole Johansen fra Gressvik. 

I 1958 ga hun ut en samling av visene som var gitt ut på plate, med illustrasjoner av Kjell Aukrust. På 1960-tallet hadde hun barnetimer i NRK om «Borna på Solstad».

## Utmerkelser og priser
;Utmerkelser
*  Kongens fortjenstmedalje i gull (2006) 

;Priser
* 1981: Møre og Romsdal fylkes kulturpris
* 1982: Sunnmøre Mållags Mediapris
* 2000: Kvinneprisen for Hareid og Ulstein
* 2001: Kulturprisen for Hareid kommune
* 2006: Æresmedlem i Noregs Mållag

## Stortingskomitéer
* 1989–1993 medlem av Sosialkomitéen
* 1989–1993 varamedlem i Valgkomitéen

## Bibliografi (utvalg)
* 1958: *Gangdøra og andre viser*, sanger/viser (Tiden Norsk Forlag) med tegninger av Kjell Aukrust
* 1979: *Kvardagsdikt*, lyrikk
* 2016: *Utvalde dikt 1946-2016* (Osberget forlag)

## Referanser


## Litteratur
* 1986: *Marie Lovise Widnes : Tusenkunstnar og kvardagsmenneske*, Liv Marit Idsø og Marie Lovise Widnes (Samlaget)

## Eksterne lenker
* 
*  Om Marie Lovise Widnes på nettstedet mic.no
*  Marie Lovise Widnes i Forfatterkatalogen hos Norsk Forfattersentrum 
*  Marie Lovise Widnes i *[[Allkunne]]* 
* 
*
Per Sævik

**Per Rolf Sævik** (født 1940) er en norsk skipsreder og tidligere politiker (KrF) fra Fosnavåg på Sunnmøre.

Han var først skipper og fiskebåtreder og ledet Fiskebåtredernes Forbund 1979–1983. Sævik har startet tre supplyrederier, og innledet supplyrederiklyngen på hjemstedet Fosnavåg. Sævik Supply ble stiftet i 1981 og solgt til Trico Marine i 1997. Havila Supply ble børsnotert i 1998. Fem år senere ble skipene solgt til Bourbon Groupé. I 2005 ble Havila Shipping børsnotert. Sævik var president i Norges Rederiforbund 1996–1998. Han står bak Havila Kystruten.

Sævik var Herøys ordfører 1988–1989 og innvalgt på Stortinget fra Møre og Romsdal 1989–1993 (for KrF), etter å ha vært vararepresentant siden 1977. På Stortinget satt Sævik i forsvarskomiteen 1989–1990 og kommunal- og miljøvernkomiteen 1990–1993, fra 1990 også som nestleder i kontrollkomiteen. Han frasa seg renominasjon i 1993. Han var styreleder i Helse Midt-Norge RHF 2004–2006.
 
Kongen utnevnte i 2012 Sævik til ridder av 1. klasse av St. Olavs Orden «for hans innsats for skipsfartsnæringen.»

## Referanser


## Eksterne lenker
*
Michael Johan Færden

**Michael Johan Færden** (født 24. desember 1836 på Norderhov, død 17. juni 1912 på Norderhov) var prest og forfatter. Han ble prost i tidligere Ringerike og Hallingdal prosti fra 1897 og var sogneprest fra 1890 i Norderhov kirke i Norderhov prestegjeld til han døde.

Færden var lærer ved Nissens Pigeskole fra 1858 og ble utdannet cand. theol. i 1861. Han var personalkapellan i Vang i Hedmark fra 1867, prest ved fattigvesenets anstalt i Christiania fra 1875 og sogneprest i Røyken fra 1881.

Færden var også redaktør for tidsskriftet «*[[Folkevennen]]*» i tiden 1866&ndash;1867 og for «*[[Hjemmet (ukeblad)|Hjemmet]]*» i 1876&ndash;1880. Han var dessuten medutgiver av det «*Luthersk Tidsskrift*» i tiden 1881&ndash;1893 og «*Kirkelig Litteraturtidene for de Skandinaviske Lande*» i 1894.

I lys av nyere bibelforskning om Det gamle testamente på hans tid utga Færden også en rekke populære fremstillinger i egen regi:

* 1902: «*Det gamle testamente i lyset af den nyere bibelforskning*»
* 1904: «*Kampen om det gamle trestamente*»
* 1908: «*Aandsbrytningene indenfor Israel*»
* 1912: «*Aandsbrytningene indenfor urkristendommen*»

Færden skrev også biografiene om «*[[Hanna Winsnes]]*» i 1876 og «*[[Peter Hærem|Peter L. Hærem]]*» i 1878.

## Referanser
Ringerike og Hallingdal prosti

**Ringerike og Hallingdal prosti** var et tidligere prosti i Oslo bispedømme som bestod i årene 1865-1914.

## Historikk
Ringerike og Hallingdal prosti ble skilt ut fra Hadeland, Ringerike og Hallingdal prosti 1. oktober 1864, ifølge kgl.res. av 27. februar samme år:

I 1914 ble prostiet delt i Ringerike prosti og Hallingdal prosti.

## Prestegjeld

Ved folketellingen 1875 bestod Ringerike og Hallingdal prosti av følgende prestegjeld:
*I 1914 til Ringerike prosti:*
* Hole
* Norderhov
* Aadalen
*I 1914 til Hallingdal prosti:*
* Næs
* Gol
* Aal
* Hol

## Proster i Ringerike og Hallingdal prosti
* 1912&ndash;1914 Wilhelm Frimann Koren Christie (f. 1842&ndash;d. 1931), konstituert prost og sogneprest i Ål
* 1897&ndash;1912 Michael Johan Færden (f. 1836&ndash;d. 1912), sogneprest i Norderhov
* 1884&ndash;1896 Johan Fredrik Monrad (f. 1837&ndash;d. 1896), sogneprest i Ål
* 1878&ndash;1884 Thomas Conrad Hirsch (f. 1813&ndash;d. 1889), sogneprest i Norderhov
* 1864&ndash;1872 Brede Thurmann (f. 1816&ndash;d. 1895), sogneprest i Norderhov

## Referanser
Bjarne Mørk-Eidem

**Bjarne Andreas Mørk-Eidem** (født 4. oktober 1936, død 2. oktober 2022) var en norsk politiker (Ap). Han var stortingsrepresentant for Nordland fra 1969 til 1993 og fiskeriminister i Brundtland-regjeringen fra 1986 til 1989. De fleste årene på Stortinget satt han i Stortingets finanskomité. Fra 1989 til 1990 var han Stortingets visepresident.

Mørk-Eidem var leder av Riksrevisjonen fra 1990 til 2005 og var medlem av det statlige kystfiskeutvalget 2006–2008, som utredet samers og andres rett til fiske utenfor Finnmarkskysten.

Han var leder av hovedstyret for Foreningen Norden i Norge fra 1991 til 1999 og medlem av en rekke nordiske samarbeidsorganer, blant annet Den nordiske investeringsbank.

Mørk-Eidem kom fra et fiskerbondehjem på Vega. Han gikk på Nesna lærerskole og arbeidet i skoleverket til han ble valgt til stortingsrepresentant i 1969. Han var også kommunepolitiker på Vega.

Mørk-Eidem var kommandør med stjerne av den svenske Nordstjerneordenen og ridder av Den islandske falkeorden. 

Han var far til regissøren Alexander Mørk-Eidem.

## Referanser


## Eksterne lenker
* 
* Bjarne Mørk-Eidem - Store norske leksikon
*
Nashorn

**Nashorn** var en tysk kanonpanserjager fra andre verdenskrig. Den hadde også navnet **Sonderkraftfahrzeug 164** (Sd.Kfz. 164) Den var bevæpnet med samme type kanon som stod i Tiger II, men fikk typebetegnelsen 8,8 cm Pak 43, da kanonen stod montert i en panserjager

----

## Eksterne lenker
*
Tiger II

**Tiger II**, offisielt ***Panzerkampfwagen Tiger Ausf. B***, kjent under kallenavnet ***Königstiger***, er en tysk stridsvogn fra andre verdenskrig. ***Königstiger*** er tysk for Bengaltiger, men kan også oversettes som Kongetiger, som var det de alliertes soldater ofte kalte den. Dens Sonderkraftfahrzeug betegnelse var Sd.Kfz. 182. (Sd.Kfz. 267 og 268 for kommandofartøy)

Tiger II veide nesten 70 ton og var en av den dyreste stridsvognen som Tyskland produserte under andre verdenskrig. Den kostet rundt 321,500 ℛ︁ℳ︁  (≈ 18.6 million NOK) å produsere.

## Referanser
Eldacar av Gondor

**Eldacar av Gondor** (1255-1490 T.T.) er en figur fra J.R.R. Tolkiens fiktive verden Midgard. Han var den 21. kongen av landet Gondor.

Han var sønn av den gondorske kongen Valacar og hans kone Vidumavi, og ble ved fødselen gitt navnet *Vinitharya*. Han må ikke forveksles med sin navnebror Eldacar, den fjerde kongen av Arnor.

Hans styre så den allerede dvelende uroen i folket eksplodere, for han var sønnen av prinsesse Vidumavi, datter av Nordamennenes Kong Vidugavia, en mindre mann (en som ikke levde så lenge som dem som nedstammet fra Númenor).

Etter å ha overtatt tronen i 1432 T.T. regjerte han i bare fem år før han ble jaget fra Osgiliath og i eksil til Rhovanion, av sin fjerne slektning Castamir *tronraneren* i borgerkrigen kalt *Ættefeiden* (se Gondor). Mens han var i eksil samlet han seg sakte støtte fra Nordamennene og fra Dúnedain fra de nordre delene av Gondor (som hatet Castamir, som hadde drept Ornendil, Eldacars førstefødte sønn).

I 1447 T.T. marsjerte han sørover med sin arme og drepte Castamir personlig i slaget ved overgangen av elva Erui. Men Castamirs sønner unnslapp og Gondors reneste blod var spilt. Han beleiret Pelargir hvor Castamirs sønner holdt den siste motstanden. Eldacar hadde ingen skip til sin disposisjon (for Castamir var herre over alle Gondors skip) og tilslutt flyktet Castamirs sønner til Umbar.

Eldacar styrte helt fram til år 1490 T.T. og ble etterfulgt av sin andre sønn, Aldamir.
Estonian Air

**Estonian Air** var Estlands nasjonale flyselskap. Selskapet hadde base i Tallinn. Flyselskapet drev rutetrafikk og chartertrafikk mellom Tallinn og mange byer i Europa.

Estonian Air hadde også direkteruter fra Oslo lufthavn, Gardermoen og Trondheim lufthavn, Værnes (fra 5. september 2011) til Tallinn lufthavn. Det skandinaviske flyselskapet SAS eide 27 % av selskapet. Fra den 8. november 2015 opphørte alle flyvninger med Estonian Air og selskapet ble slått konkurs.

## Historie
Flyselskapet ble etablert av den estiske staten 1. desember 1991, kort tid etter at Estland ble selvstendig. Selskapet ble startet på restene av den estiske avdelingen av Aeroflot. I 1996 ble selskapet delvis privatisert. I dag er selskapet eid av den estiske staten (73%) og SAS Group (27%).

Estonian Air baserte seg i begynnelsen på russiske fly som Aeroflot hadde brukt. I 1995 leide selskapet inn to Boeing 737-fly, og i 1996 to Fokker 50-fly. Siden da har selskapet kun brukt vestlig-bygde fly. I mars 2006 hadde Estonian Air en flåte på 5 Boeing 737-500-fly.

I januar 2011 fikk Estonian Air nye fly av typen Bombardier CRJ900 med plass til 88 passasjerer.

Estonian Air opphørte alle flyvninger fra og med 8. november 2015.

## Flåte
Estonian Air administrerte en flåte bestående av følgende fly per april 2013:

### Tidligere fly

*Tupolev Tu-134A: 11 (1990–1996)
*Yakovlev Yak-40: 4 (1990–1996)
*Boeing 737-500: 7 (1995–2010)
*Fokker 50: 5 (1996–2003)

## Eksterne lenker
*
Arne Alsåker Spilde

**Arne Alsåker Spilde** (1937–2024) var en norsk politiker (H) og gårdbruker. Han var stortingsrepresentant for Hordaland i tre perioder fra 1981 til 1993. 

Ved siden av gården arbeidet han som områdesjef i Heimevernet 1969–1981 og i Statens landbruksbank 1995–1999.

## Stortingskomitéer
* 1989 &ndash; 1993 leder i Landbrukskomitéen
* 1989 &ndash; 1993 medlem i Valgkomitéen
* 1985 &ndash; 1989 sekretær i Landbrukskomitéen
* 1985 &ndash; 1989 medlem i Valgkomitéen
* 1981 &ndash; 1985 medlem i Landbrukskomitéen
* 1981 &ndash; 1985 varamedlem i Valgkomitéen

## Referanser


## Eksterne lenker
*
Svein Alsaker

**Svein Alsaker** (født 11. mars 1940 i Bergen) er en norsk politiker (KrF) og embedsmann.

Han er utdannet jurist. Han var statsadvokat og byrettsdommer i Bergen før han ble stortingsrepresentant.

Svein Alsaker var stortingsrepresentant for Hordaland fra 1983 til 1993, fra 1983 til 1985 som fast møtende vararepresentant for statsråd Asbjørn Haugstvedt.

Han var fylkesmann i Finnmark fra 1993 til 1998 og fylkesmann i Hordaland fra 1998 til 2010.

## Stortingskomiteer
* 1989–1993 medlem i Finanskomiteen (1989–1990), Den utvidede utenriks- og konstitusjonskomite (1989–1990), Justiskomiteen (1990–1993) og Valgkomiteen, varamedlem i Den utvidede utenriks- og konstitusjonskomite (1990–1993)
* 1985–1989 medlem i Energi- og industrikomiteen og Fullmaktskomiteen, varamedlem i Valgkomiteen
* 1983–1985 medlem i Energi- og industrikomiteen

## Eksterne lenker
*
Pan-Europa-bevegelsen

**Pan-Europa-bevegelsen** er den antatt eldste bevegelse som fremmer en fredelig integrasjon av Europa. Siden opprettelsen i 1923 (med unntak av perioden med nazistisk forbud) har denne organisasjonen fremmet et politisk og økonomisk forent, demokratisk og fredelig Europa, basert på et kristent-vestlig verdigrunnlag.

Pan-Europa-bevegelsen har sitt utspring i perioden etter den første verdenskrig, da Europa hadde lidd store menneskelige og økonomiske tap. Grev Richard Nikolaus von Coudenhove-Kalergi stiftet i 1924 bevegelsen. Kjente medlemmer av bevegelsen har vært bl.a. Albert Einstein, Fridtjof Nansen, Thomas Mann, Franz Werfel, Aristide Briand, Konrad Adenauer, Bruno Kreisky og Georges Pompidou. Fra 1973 til 2004 var Otto von Habsburg bevegelsens president, og har siden vært ærespresident. Fra 2004 er Alain Terrenoire dens internasjonale president.

Den 19. august 1989 organiserte Pan-Europa-bevegelsen «den paneuropeiske picnic», der den østerriksk-ungarske grensen ble symbolsk åpnet for tre timer. Dette muliggjorde over 600 DDR-borgeres flukt, og var en nøkkelbegivenhet i Jernteppets fall.

## Litteratur
* Habsburg, Otto von: *Die Paneuropäische Idee. Eine Vision wird Wirklichkeit*. Amalthea Verlag, Wien-München 1999, ISBN 3-85002-424-5
* Ziegerhofer-Prettenthaler, Anita: *Botschafter Europas. Richard Nikolaus Coudenhove-Kalergi und die Paneuropa-Bewegung in den zwanziger und dreißiger Jahren*. 2004, ISBN 3-205-77217-2

## Referanser


## Eksterne lenker
*
Airest

AS **Airest** er et flyselskap med base i Tallinn i Estland. Selskapet driver chartertrafikk og godstrafikk.

Flyselskapet ble startet i november 2001, og begynte gods-flygninger mellom Tallinn og Helsingfors i januar 2002. Selskapet bruker tsjekkisk-bygde LET-410-UVPE-fly med plass til 17 passasjerer.

## Eksterne lenker
* Airest (engelsk)
Char B1

**Char B1** var en fransk stridsvogn fra like før andre verdenskrig. Den hadde et mannskap på fire og var godt pansret.  Under slaget om Frankrike gjorde det en god figur mot tyske stridsvogner med sine gode pansring og kraftige skyts, men fikk lide på grunn av lav hastighet og høyt drivstofforbruk.  Erobrede Char B1 bis ble satt i tjeneste med tyske styrker, ofte som selvdrevet artilleri eller flammekastere.

## Eksterne lenker
* 
* WWII vehicles (engelsk)
* Chars français  (fransk)
Nevis

**Nevis** er en øy i Karibia, og en del av Saint Kitts og Nevis. Nevis er 93 km² stor, og har omkring 10&nbsp;000 innbyggere. Øyen produserer sukker, men turisme er en stadig økende inntektskilde.

Nevis ble oppdaget av Colombus i 1493, og ble gitt navnet «Nuestra Senora de Las Nieves», på grunn av fjellene som var dekket av skyer. Etterhvert kom øyen under England, og er blant annet kjent for at Alexander Hamilton ble født der.

## Se også
*Liste over Nevis' statsministre
*Liste over presidentene for Nevis Islands forsamling

## Eksterne lenker
* 
* Offisiell nettsted for turister til Nevis
* Nevis finansielle tjenester – offisielt nettsted 
* Nevis1.com – Uoffisiell guide til Nevis
Thomas Conrad Hirsch

**Thomas Conrad Hirsch** (født 1813 i Stjørdal, død 1889 på Norderhov) var en norsk prest som var kapellan i Strinda, sogneprest i Snåsa og Norderhov og prost i Ringerike. Mens han var i Snåsa var han også ordfører i Snåsa 1868–1871.

Hirsch var lærer ved *Trondhjems borgerlige realskole* i tiden 1841&ndash;1852. Fra 1852&ndash;1866 var han residerende kapellan i Strinda, og fra 1866&ndash;1872 sogneprest i Snåsa. Deretter avsluttet han prestegjerningen som sogneprest ved Norderhov kirke i Norderhov prestegjeld i tiden 1872&ndash;1889 og prost i Ringerike og Hallingdal prosti i perioden 1878&ndash;1884. 

Thomas Conrad Hirsch var sønn av Nicoline Hornemann og Robertus Hirsch og bror til Robert Nicolai Hirsch og Christian Hirsch. Han giftet seg i 1841 med Anna Lovise Bjerkebek, hun var søster av Rasmus Brochmann Parelius Gaarders kone Henriette Jacobine.

## Referanser


## Litteratur
* 
*
Rjukanfossen

**Rjukanfossen** er en foss som ligger lengst vest i Vestfjorddalen i Tinn kommune i Telemark, like vest for byen Rjukan. Fossen, som er en del av elva Måna, var en stor turistattraksjon i førindustriell tid og ble besøkt fra alle verdenshjørner. Den var et av de første vannfall som ble opplyst ved hjelp av egenskapt elektrisitet. Ved fossen ble det tidlig  bygd et eget hotell med tennisbane for ressurssterke turister.
 	
Fossen har en total fallhøyde på 238 meter og høyeste loddrette fall er 104 meter.

I 1905 la Rjukanfossen grunnlag for Sam Eyde med investorer, sitt oppkjøp av land i Vestfjorddalen. Fossen ble temmet og lagt i rør for å gi energi til salpeterproduksjon og industriprosjektet Norsk Hydro. Vannet brukes i Vemork kraftstasjon.

Navnet Rjukan var opprinnelig navnet på fossen, mens byen har fått sin navn fra fossen. Også et fossefall i Tovdalsvassdraget bærer navnet Rjukanfossen.

Ved fossen spilles årlig Marispelet og det slippes normalt ut vann i elven tilsvarende normalvannføring i forbindelse med dette arrangementet.

Grunnet store vannmengder sommeren 2007 ble Rjukanfossen sluppet for fullt i en lengre periode i juli. Dette førte til en markant oppsving i turisttilstrømningen til fossen.
Sommeren 2012 var det full vannføring i fossen da det var anleggsarbeid i forbindelse med kraftverkene. Samtidig var magasinene fulle. 

**Beskrivelse av fossen fra 1861** 

På sin Skandinavia tur i 1861 besøkte Jules Verne Rjukanfossen. I sin bok *Un Billet de loterie, Le numéro 9672* utgitt i 1886 omtaler han fossen på følgende måte: 

: *Fra Rjukanfossen derhenne skød Vanddampen som en blaalig Støvsky i slangeagtige Bugtninger højt op i Luften.*
: *Hulda og Joel slog ind paa en lille Sti, som Førerne kender godt, og som sænker sig ned mot det indsnevrede Dalstrøg. (...)*
: *Rjukan – det vil sige «den rygende» – er en af Norges, ja maaske en af Europas mest storartede Fosser. Den dannes af Maaneelven, som fra en højde af ni hundrede Fod og med en aldreles øredøvende Larm styrter sig ned ad Fjeldterrassen mellom Mjøsvand og Tinsøen...*

Hulda og Joel var et søskenpar som var fjellguider for Verne. 

Fil:Rjukan foss i tellemarken039.jpg|Tegning av Rjukanfossen av Gustav Adolph Mordt fra bildeverket *[[Norge fremstillet i Tegninger]]* fra 1848.
File:Rjukanfos, Telemarken - NB MS G4 0871.jpg|Rjukanfossen før hestekreftene ble temmet



## Se også
* Vemork-aksjonen

## Eksterne lenker
* World Waterfall database
* Marispelet
Boise

**Boise** er hovedstaden og den største byen i den amerikanske delstaten Idaho. Byen har  innbyggere (2010). Boise er også fylkessete i Ada County. Boise Metropolitan-område har  (2005) innbyggere og er det største metropolitan område i Idaho. Boise er den 104. mest befolkede byen i USA. Byen ligger på 43 grader nord, som tilsvarer samme breddegrad som Firenze. Sammenlignet med Firenze har Boise et kaldere klima.

5&nbsp;km sør for byen ligger Boise lufthavn.

## Referanser


## Eksterne lenker
* 
*
Eumenes II av Pergamon

**Eumenes II av Pergamon** (*Eumenes II Soter*, gresk: Εὐμένης Β), var konge i Pergamon 197-159 f.Kr. og tilhørte det hellenistiske Attaliddynastiet. Han var sønn av kong Attalos I og dronning Apollonis av Cyzicus og var sannsynligvis født før 220 f.Kr.. Politisk sett videreførte han sin fars samarbeid med romerne for å kunne motstå først makedonerne og deretter Selevkiderikets ekspansjon mot Egeerhavet under ledelse av Antiokos III den store. Antiokos ble slått av romerne under ledelse av Scipio Asiaticus i slaget ved Magnesia i 190 f.Kr. 

Etter freden i Apamea i 188 f.Kr. overtok Pergamon regionene Frygia, Lydia, Pisidia, Pamfylia, og deler av Lykia fra sine romerske allierte fordi Roma ikke hadde noe ønske om å administrere territorier i Lilleasia, men heller ønsket en sterkere sammenslutning som kunne demme opp mot eventuell framtidig ekspansjon fra Selevkideriket.

Eumenes falt senere i unåde hos romerne etter at de mistenkte ham for å ha konspirert med Perseus av Makedonia, og de gjorde i 167 f.Kr. et mislykket forsøk på å innsette Eumenes’ bror Attalus II Filadelfos til ny konge i Pergamon. Eumenes ble også nektet innreise til Roma for å føre sin sak der.

Eumenes er kjent for å stå bak utvidelsen av biblioteket i Pergamon, et av de store bibliotekene i antikken. Han fikk også bygget en stoa på Akropolis i Athen.

Eumenes var gift med Stratonice av Pergamon, datter av kong Ariarathes IV av Kappadokia og hans hustru Antiochis. De hadde sønnen Attalus, men da sønnen var mindreårig ved Eumenes’ død i 159 f.Kr. ble tronen overtatt av Eumenes’ bror Attalus II som etter vanlig skikk giftet seg med enken Stratonice.

## Referanser


## Litteratur
*Hansen, Esther V. (1971), *The Attalids of Pergamon*, Ithaca, New York: Cornell University Press; London: Cornell University Press Ltd. ISBN 0-8014-0615-3.
*Kosmetatou, Elizabeth (2003), "The Attalids of Pergamon," i Andrew Erskine, ed., *A Companion to the Hellenistic World*. Oxford: Blackwell: pp. 159–174. ISBN 1-4051-3278-7. text
Nes prestegjeld

Det har eksistert flere prestegjeld med dette navnet:

* Nes prestegjeld i Borg bispedømme
* Nes prestegjeld i Hamar bispedømme
* Nes prestegjeld i Tunsberg bispedømme
* Nes prestegjeld i Agder og Telemark bispedømme
* Nesset prestegjeld i Møre bispedømme
Tongwell

**Tongwell** er en liten landsby eller grend (hamlet) i det verdslige sognet Newport Pagnell og innenfor nybyen Milton Keynes i det seremonielle grevskapet Buckinghamshire, England. Den ligger på den andre siden av motorveien M1 fra Newport Pagnells sentrum. 

Området har blitt innlemmet i Milton Keynes, og det meste av Tongwell er nå dekket av et industriområde. Flere selskaper har anlegg i Tongwell: Dawson Group, Mercedes-Benz UK og Volkswagen UK.

## Referanser
Ivan Stambolić

**Ivan Stambolić** (født 5. november 1936, død 25. august 2000) var en serbisk politiker, leder av Jugoslavias kommunistparti og Serbias president på 1980-tallet. Stambolić ble drept i et attentat.

Stambolić studerte jus ved Universitetet i Beograd.

Han ble Serbias president i september 1987. Han var læremesteren til og en nær venn av Slobodan Milošević, og støttet hans kandidatur da det skulle velges ny leder av League of Communists of Serbia. Dette vakte irritasjon blant flere andre lederskikkelser i partiet. Stambolić brukte tre dager på intens valgkamp for å sikre Milošević valgseieren, og lyktes til slutt med å vinne en meget knapp seier.

Stambolic og Milošević hadde sammenfallende syn på de autonome regionene Serbia, Kosovo og Vojvodina. Begge anså at konstitusjonelle forandringer var påkrevet for å avklare regionenes roller i forhold til føderasjonen. Stambolic lyktes i å få League of Communists of Yugoslavia over på sin side i dette spørsmålet ved den trettende League of Communists of Serbia-kongressen, som ble avholdt i 1986. En komité ble nedsatt for å utarbeide detaljene i de konstitusjonelle reformene som til slutt ble vedtatt i 1989. Han ønsket også å ivareta rettighetene til serbere og montenegrinere i Kosovo. Så tidlig som i 1982 sa han klart fra om at han ville forsvare disse rettighetene selv om hans motstandere ville kalle ham for en storserbisk nasjonalist. Etter hvert røk han og Milošević uklar fordi sistnevnte krevde en raskere prosess og ga uttrykk for sterk sympati med serbiske demonstranter. Det var et spørsmål om tid før det brøt ut en dyp konflikt mellom de to mennene.

Dragiša Pavlović, Milošević' forholdsvis liberale etterfølger som leder av kommunistpartiets Beograd-avdeling, var motstander av hans linje for å løse problemene som serberne i Kosovo representerte i begges øyne, og mente at det ble gått for raskt frem. Milošević avviste Pavlovićs kritikk ved å kalle ham for myk overfor albanske radikale, til tross for råd fra Stambolić. Ved den påfølgende åttende sesjon i sentralkomiteen ble det 23.–24. september holdt et møte som varte i over 30 timer og som ble vist på statlig fjernsyn. I det møtet avsatte Milošević Pavlović for åpen scene, og gjorde samtidig Ivan Stambolić' posisjon umulig. Etter påtrykk fra Milošević-tilhengerne trakk Stambolić seg noen få dager senere.

I februar 1988 ble Stambolić offisielt avløst fra posisjonen og ble etterfulgt av Petar Gracanin, som i sin tur ble etterfulgt av Milošević året etter.

Stambolić forsvant under mystiske omstendigheter 25. august 2000, på et tidspunkt da Slobodan Milošević fortsatt hadde makten i landet. Den 28. mars 2003 avslørte politiet at han var blitt myrdet på Fruška Gora av åtte medlemmer av det serbiske hemmelige politiet, som også var støttespillere for Slobodan Milošević. Den 18. juli 2005 ble disse mennene funnet skyldige i drapet på Stambolić og dømt til fengselsstraffer på mellom 15 og 40 år. 

## Referanser
Walton (Milton Keynes)

**Walton** var historisk en grend, men er nå et distrikt og verdslig sogn i nybyen Milton Keynes i det seremonielle grevskapet Buckinghamshire, England. Den ligger omkring halvannen km vest for Woburn Sands, like ved Simpson. Av administrative hensikt er det en del av valgdistriktene Danesborough and Walton. Den historiske grend eller landsby er lokalisert rundt 6 km sør for sentrum av Milton Keynes og rett øst for Simpson, hovedsakelig langs veien Walton Road i det moderne distriktet Walnut Tree.

I henhold til folketellingen i 2011 bor det 11 923 innbyggere her.

## Historie
Stedsnavnet er vanlig i England. Det er av angelsaksisk opprinnelse, og betyr enten «britenes landsby» &ndash; *wale* var et navn på folkeslaget *briter*, den opprinnelige, keltiske befolkningen i landet &ndash; eller «innhegnet landsby». I *[[Domesday Book]]* (1086) kalles den *Waletone*.

## Walton Hall

Herregården Walton Hall er i dag hovedbygningen til Open University. Den lille sognekirken, som nå er dekonsekrert ligger på Walton Halls eiendom. 

Bygningen ligger ved bredden av Ouzel, en bielv til Great Ouse. En av de mange kunstige innsjøene i Milton Keynes ble anlagt der, men den er tatt ut av bruk og har blitt et viktig naturområde med rik flora og fauna. 

## Bilder

Fil:Caldecotte Lake.jpg|Innsjøen Caldecotte 
Fil:Caldecotte windmill.jpg|Vindmølle ved Caldecotte
Fil:Heronsgate Junior School, Walnut Tree - geograph.org.uk - 731148.jpg|Heronsgates barneskole
Fil:St Michaels Church of the Open University, Walton (geograph 2335167).jpg|Sognekirken St Michaels

## Referanser
Nes kirke

Det er flere kirker med dette navnet:

* Nes kirke (Akershus) på Romerike, Nes i Akershus
** Nes kirkeruiner på Romerike, Nes i Akershus
* Nes kirke (Ringsaker)
* Nes kirke (Gran)
* Nes kirke (Ringerike)
* Nes kirke (Nesbyen)
* Nes kirke (Sauherad)
* Nes kirke (Luster)
* Nes kirke (Bjugn)
Liv Gulbrandsen

**Liv Tora Gulbrandsen** (født 1974) er en norsk barnebokforfatter, litteraturformidler, organisasjonsarbeider, politiker og programleder fra Oslo med bakgrunn fra scene, radio og TV.

## Bakgrunn og arbeid
Liv Gulbrandsen er datter av politikerne Jorun Gulbrandsen (født 1948) og Tron Øgrim (1947–2007) og har to søstre. Hun er barnebarn av fysikeren og vitenskapsformidleren Otto Øgrim (1913–2006).

Gulbrandsen gikk på Trasop skole i bydel Østensjø i Oslo og på dramalinja ved Fagerborg videregående skole i bydel St. Hanshaugen. I perioden fra 1991 til 1995 hadde hun opphold i Vest-Afrika og Mellom-Amerika. Hun var aktiv i nærradio, blant annet *Radio express* i Sandvika, *Radio Otek* i Ghana og *[[RadiOrakel]]* i Oslo. Siden ble hun med i NRK P3, der hun var programleder i *[[Holger Nielsens Metode (radioprogram)|Holger Nielsens metode]]*, et morgenprogram for ungdom som ble sendt fra 1999 til 2003. Fra 1999 til 2008 var hun skuespiller barneserier som *[[Fritt fram (TV-program 1999)|Fritt fram]]*, *[[Uhu!]]* og  *[[Jubalong]]*. I 2008 og 2009 var hun programleder i NRK Barne TV.  

Gulbrandsen var en periode markedsføringssjef i *[[Klassekampen]]*. Fra 2009 var hun daglig leder i Norsk Filmforbund, og fra 2011 til 2018 daglig leder i Leser søker bok. I 2018 ble hun prosjektleder for Bokåret 2019, «en nasjonal feiring av boka» ved 500-årsjubileet for de to første bøkene som ble trykt i Norge.

Som sceneartist har Liv Gulbrandsen laget humoristiske gjenfortellinger av kjente bøker som den erotiske trilogien *[[Fifty Shades]]*, Karl Ove Knausgårds seksbindsverk *[[Min kamp (roman av Knausgård)|Min kamp]]* og Jo Nesbøs krimbøker om Harry Hole. I forbindelse med Bokdagen i 2019 mottok hun Den Norske Forleggerforenings «Gullegget» for sin innsats som engasjert fornyer av litteraturformidling. I 2022 framførte hun *Hold kjeft, det er Ibsen!* på Nationaltheatret.

### Politikk
Liv Gulbrandsen satt i bystyret i Oslo for Rød Valgallianse (RV) fra 2003 til 2007. På RVs landsmøte i 2006 ble hun valgt til nestleder i partiet. Hun var med ved opprettelsen av partiet Rødt året etter.

## Bokutgivelser
* 2006: *[[Jubalong]]: Rebekka – den natta jeg ble født* – barnebok illustrert av Torill Næsheim, utgitt av NRK og Aktivum forlag
* 2007: *Jubalong: Rød, gul, god morgen!* – barnebok illustrert av Torill Næsheim, utgitt av NRK og Aktivum
* 2017: *Papirfly* – ungdomsbok utgitt av Aschehoug forlag
* 2019: *Skoleape* – bildebok illustrert av Åshild Kanstad Johnsen, utgitt av Aschehoug

## Referanser


## Eksterne lenker
*
Rolf Bendiksen

**Rolf Bendiksen** (født 12. april&nbsp;1938 i Moskenes, Nordland) er en norsk politiker (Ap) som var vararepresentant til Stortinget fra Nordland fra 1985 til 1989, og møtte fast fra mai 1986 da Bjarne Mørk-Eidem ble fiskeriminister. Bendiksen ble innvalgt på fast plass fra Nordland fra 1989 til 1993.

Bendiksen var ordfører i Moskenes kommune fra 1983 til 1987.
 
## Stortingskomitéer
* 1989&ndash;1993 medlem i Sjøfarts- og fiskerikomitéen
* 1985&ndash;1989 medlem i Sjøfarts- og fiskerikomitéen

## Eksterne lenker
*
Mogotón

**Mogotón** er det høyeste fjellet i Nicaragua med sine 2107 moh. Fjellet ligger på grensen mellom Nicaragua og Honduras.

## Eksterne lenker
* Mogoton på www.peakbagger.com
Harry Jensen

**Harry Jensen** (1940–1990) var en handelsmann og FrP-politiker fra Bodø i Nordland. Jensen ble innvalgt på Stortinget fra Nordland høsten 1989, men døde allerede året etter. Karl Sørmo rykket opp som fast representant i Jensens sted.

I det sivile liv var han bilselger 1968-74 og drev agenturforretning fra 1975 til han i 1987 ble fulltids fylkespolitiker.
Jensen var formann i Nordland FrP 1976–1981. Fra 1985 til 1990 satt han i FrPs sentralstyre. 

## Stortingskomitéer
* 1989 – 1990 nestleder i Samferdselskomitéen
* 1989 – 1990 medlem i Valgkomitéen
## Referanser


## Eksterne lenker
*
Thea Knutzen

**Thea Knutzen** (1930-2016)  var en norsk politiker (H) fra Sortland. Hun var innvalgt på Stortinget som representant fra Nordland i to perioder 1985-1993.
Hun var vararepresentant i perioden 1981 &ndash; 1985. 

I det sivile liv arbeidet hun som bokhandelmedhjelper og advokatsekretær. Hun var datter av sorenskriver Alf Haaland, som var ordfører i Harstad fredsvåren 1945.

## Stortingskomitéer
* 1989 &ndash; 1993 medlem i Den forberedende fullmaktskomitéen
* 1989 &ndash; 1993 sekretær i Sosialkomitéen
* 1989 &ndash; 1993 varamedlem i Den utvidede utenriks- og konstitusjonskomitéen
* 1989 &ndash; 1993 medlem i Fullmaktskomitéen
* 1985 &ndash; 1989 medlem i Den forberedende fullmaktskomitéen
* 1985 &ndash; 1989 medlem i Forbruker- og administrasjonskomitéen
* 1985 &ndash; 1989 medlem i Kirke- og undervisningskomitéen
* 1985 &ndash; 1989 varamedlem i Valgkomitéen

## Referanser




## Eksterne lenker
*
Åshild Hauan

**Åshild Hauan** (født 20. april 1941 i Velfjord i Nordland, død 1. desember 2017 i Bodø) var en norsk politiker (Ap). Hun ble innvalgt på Stortinget fra Nordland i 1981. Hun var vararepresentant i perioden 1977–1981. Hauan var fylkesmann i Nordland fra 1993 til 2007.

## Stortingets presidentskap
* 1985–1989 president i Odelstinget

## Stortingskomitéer
* 1989–1993 medlem i Samferdselskomiteen og Den utvidede utenriks- og konstitusjonskomiteen (1990–1993)
* 1985–1989 medlem i Justiskomiteen (1985–1986) og Forbruker- og administrasjonskomiteen (1986–1989), varamedlem i Kontrollkomiteen (1985–1986)
* 1981–1985 medlem i Sosialkomiteen

## Referanser


## Eksterne lenker
*
Inger Pedersen

**Inger Astrid Pedersen** (1936–2023) var en norsk journalist og politiker (Ap) fra Narvik. Hun var innvalgt på Stortinget fra Nordland i to perioder 1985–1993. Hun var også statssekretær  i Miljøverndepartementet 1979–81 mens Rolf Hansen var miljøvernminister. 

I det sivile liv var hun journalist i avisa *[[Fremover]]*, Narvik 1959-1985 og informasjonssjef i Narvik kommune 1993-1998.

## Stortingskomitéer
* 1989 &ndash; 1993 leder i Kontrollkomitéen
* 1989 &ndash; 1993 medlem i Kontrollkomitéen
* 1989 &ndash; 1993 medlem i Kommunal- og miljøvernkomitéen
* 1985 &ndash; 1989 medlem i Den utvidede utenriks- og konstitusjonskomitéen
* 1985 &ndash; 1989 leder i Justiskomitéen
* 1985 &ndash; 1989 varamedlem i Valgkomitéen
* 1985 &ndash; 1989 medlem i Justiskomitéen
* 1985 &ndash; 1989 varamedlem i Den utvidede utenriks- og konstitusjonskomitéen
* 1985 &ndash; 1989 medlem i Finanskomitéen

## Referanser


## Eksterne lenker
*
Peder I. Ramsrud

**Peder Ingvaldsen Ramsrud** (1923&ndash;2014) var en norsk politiker (FrP). Han var innvalgt på Stortinget fra Oppland i perioden 1989–1993. Ramsrud var også medlem av Oppland fylkesting (1981–1983 og 1983–1987) og Østre Toten kommunestyre (1979–1983 og 1983–1987).

## Bakgrunn og yrkesliv
Peder I. Ramsrud var født i Fåberg, og var sønn av Ingvald Ramsrud (1900–1980) og Margit f. Sagbakken (1901–1990). Da Peder var smågutt, flytta de til bruket Ramsrud på Biri. Noen år seinere begynte familien med bureising på stedet Skogly. Faren Ingvald Ramsrud var også aktiv politiker og satt i Biri herredsstyre for Kristelig Folkeparti. 

Ramsrud gikk på Viken kristelige folkehøyskole skoleåret 1939–1940, og deretter på Indremisjonselskapets bibelskole og predikantkurs. Han begynte så ei lang karriere som forkynner for Oppland indremisjon, fra ca. 1941 til 1957. Han skrev flere sanger, blant annet den forholdsvis kjente *I romerbrevet åtte, jeg bor i nummer tre*.

Ramsrud sluttet som predikant fordi han følte seg utslitt. Etter mellomspillet som profesjonell kunstmaler omskolerte han seg til forsikringsbransjen. Etter diverse fusjoner havna Ramsrud i Storebrand, der han avslutta sin yrkeskarriere som assurandør i 1989. 

Ramsrud var gift med Valborg Skår (født på Eina), som stammer fra en kunsterfamilie i Hardanger. De var bosatt i Kolbu i Østre Toten.

## Politisk karriere
Peder Ramsrud meldte seg tidlig inn i Anders Langes parti og fortsatte som aktivt medlem etter navneendringa til Fremskrittspartiet i 1977. Han var i to perioder medlem av både Oppland fylkesting og Østre Toten kommunestyre, samt mangeårig styremedlem i Oppland Fremskrittsparti. I fylkeslaget var han også formann i perioden 1973–1977. Da Ramsrud som 66-åring ble valgt inn på Stortinget, ble han kjent som den første oldefaren som stilte nyvalgt i nasjonalforsamlinga.

## Stortingskomiteer
* 1989&ndash;1993: medlem i Landbrukskomiteen

## Referanser




## Kilder
* Opplandsarkivets avskrift av kommunevalgresultater 
* Peder Ramsrud: *Vekkelse*. Indremisjonsforlaget, 1953

## Eksterne lenker
*
Pål Atle Skjervengen

**Pål Atle Skjervengen** (født 1960) er en norsk forretningsmann og tidligere politiker (FrP). 

Han var innvalgt på Stortinget fra Oslo 1989–1993, og var 1. vararepresentant 1985–1989. Han var generalsekretær i Fremskrittspartiets Ungdom 1981–1982, politisk nestleder 1982–1984, samt leder 1984–1987. Han meldte seg ut av Fremskrittspartiet i 1994, etter splittelsen på landsmøtet på Bolkesjø og meldte seg senere inn i Høyre.

Skjervengen har examen artium fra 1979, samt administrasjonskurs i Hæren fra 1980. Han har eksamen i bedriftsøkonomi ved Handelshøyskolen BI fra 1982.

Han har ledet rådgivningsselskapet Konsensus Kommunikasjon. I denne egenskap var Skjervengen blant annet benyttet som valgkamprådgiver for partiet Venstre. Han var deretter daglig leder i ulike vinimportfirmaer i Oslo og var fra 2006 styreformann i Vin- og brennevinleverandørenes forening.

## Stortingskomiteer
* 1991–1993 medlem i Kommunal- og miljøvernkomiteen
* 1989–1991 sekretær i Justiskomiteen
* 1989–1993 varamedlem i Den utvidede utenriks- og konstitusjonskomiteen
* 1989–1993 medlem i Valgkomiteen

## Referanser


## Eksterne lenker
* 
*
John S. Tveit

**John Sevald Tveit** (1931–2022) var en norsk politiker (KrF). Han var stortingsrepresentant fra Rogaland fra 1985 til 1993.

Tveit er handelsutdannet, og arbeidet fra 1949 ved Haugesund Mekaniske Verksted. Senere var han skoselger, før han i 1955 startet egen forretning i Tysværvåg, Tysvær Handel. Tveit drev denne butikken frem til 1973, da han ble ansatt ved formannskapskontoret i Tysvær. Etter Tveit var ferdig som heltidspolitiker var han næringssjef i Tysvær kommune 1993&ndash;1997, og han har også hatt flere styreverv i næringsliv og organisasjoner. 

Han begynte med politikk i 1959, da han ble valgt inn i kommunestyret i Tysvær.
Tveit var Tysværs ordfører fra 1967 til 1975 og fylkesordfører i Rogaland fra 1979 til 1983. Han var innvalgt på Stortinget fra Rogaland fra 1985 til 1993 etter å ha vært vararepresentant i periodene 1969&ndash;1973, 1973&ndash;1977 og 1977&ndash;1981. 

Tveit ble tildelt KS-medaljen  i 1996.

## Stortingskomitéer
* 1989&ndash;1993 leder i Samferdselskomitéen
* 1985&ndash;1989 leder i Kommunal- og miljøvernkomitéen

## Referanser




## Eksterne lenker
*
Petter Bjørheim

**Petter Bjørheim** (1965–2026) var en norsk næringslivsleder og politiker (FrP). Han var stortingsrepresentant fra Rogaland i perioden 1989–1993.

Bjørheim var aktiv i Frp fra 1978 og hadde en rekke politiske verv frem til høsten 1993. Han var leder for Stavanger FpU 1980–1983, Rogaland FpU i 1982–1985 og leder for Stavanger Frp 1987–1988. Han var sentralstyremedlem i FpU i 1986-1990.

I 1987 etablerte han selskapet Vaktcompaniet A/S som han ledet frem til fusjon med Falck i 1996 og hadde deretter lederroller i selskapene Falck og G4S i perioden 1996- 2007. Han var direktør i NOHA (Norsk Hammerverk) fra 2007 og var deretter kjededirektor i MX Sport Norge fra 2013 til 2019.

Han ble i 2010 utnevnt til æresmedlem i Vaulen IL for sitt frivillige arbeid for klubben.

## Stortingskomitéer
* 1989–1993 medlem i Energi- og industrikomitéen
* 1989–1993 varamedlem i Valgkomitéen

## Referanser


## Eksterne lenker
*